કપીલે મની ટ્રાન્સફર માટે કાર્યવાહી કરી તે સમયે આઇસીઆઇસીઆઇ બેન્કના ક્રોસ વેરિફિકેશન પૂરતું બેલેન્સ રાખ્યા બાદ તે અન્ય એકાઉન્ટમાં ટ્રાન્સફર કરી લેવાયું હતું. જે એકાઉન્ટમાં આ બેલેન્સ ટ્રાન્સફર થયું એના યુઝર આઇડી પરથી ફરી ભારત પૈસા મોકલાયા હતાં. આ રીતે સીમિત બેલેન્સને ફરતું રાખી આઇસીઆઇસીઆઇ બેન્ક પાસે ૩.૩૧ કરોડ રૂપિયા કપીલ વસોયાએ પડાવી લીધા હતાં. બેન્કને આ ફ્રોડની જાણ થતાં તેમણે પોલીસ કમિશનરને મળી રજૂઆત કરી હતી. કમિશનરે મામલાને ગંભીરતાથી લઈ તાત્કાલિક ગુનો નોંધી કાર્યવાહી કરવા માટે પુણા પોલીસને આદેશ કર્યો હતો.